stanford-oval/wikipedia huggingface dataset:
แนชวิลล์

| แนชวิลล์ |
| --- | --- |
Consolidated city–county
From top left: 2nd Avenue, Kirkland Hall at Vanderbilt University, the Parthenon, the Nashville skyline, LP Field, Dolly Parton performing at the Grand Ole Opry, and Ryman Auditorium
   ตรา
สมญา: Music City, Athens of the South
แนชวิลล์Location in Davidson County and the state of Tennessee.
พิกัด: 36°10′00″N 86°47′00″W﻿ / ﻿36.16667°N 86.78333°W﻿ / 36.16667; -86.78333
Country: United States
State: Tennessee
County: Davidson
Founded: 1779
Incorporated: 1806
ตั้งชื่อจาก: Francis Nash
การปกครอง
 • Mayor: Karl Dean (D)
พื้นที่
 • Consolidated: 527.9 ตร.ไมล์ (1,367 ตร.กม.)
 • พื้นดิน: 504.0 ตร.ไมล์ (1,305 ตร.กม.)
 • พื้นน้ำ: 23.9 ตร.ไมล์ (62 ตร.กม.)
ความสูง: 597 ฟุต (182 เมตร)
ประชากร (2010)
 • Consolidated: 662,681 คน
 • ความหนาแน่น: 1,300 คน/ตร.ไมล์ (480 คน/ตร.กม.)
 • รวมปริมณฑล: 1,589,934 คน
 • Balance: 601,222
เดมะนิม: Nashvillians
เขตเวลา: UTC-6 (CST)
 • ฤดูร้อน  (เวลาออมแสง): UTC-5 (CDT)
ZIP codes: 37201-37250
รหัสพื้นที่: 615
Interstates: I-40, I-24, I-65, and I-440
Waterways: Cumberland River
Airports: Nashville International Airport
Public transit: Nashville MTA
Regional rail: Music City Star
เว็บไซต์: www.nashville.gov
แนชวิลล์ (อังกฤษ: Nashville) เป็นเมืองหลวงของรัฐเทนเนสซี และเป็นเคาน์ตีซีต (เมืองหลวงมณฑล) ของเดวิดสันเคาน์ตี ถือเป็นเมืองที่มีพลเมืองหนาแน่นมากที่สุดเป็นอันดับ 2 ในรัฐถัดจากเมืองเมมฟิส เมืองตั้งแถบริมแม่น้ำคัมเบอร์แลนด์ ในเดวิดสันเคาน์ตี ทางส่วนกลางเหนือของรัฐ แนชวิลล์เป็นเมืองที่เป็นศูนย์รวมด้านการเอาใจใส่ด้านสุขภาพ ดนตรี สิ่งตีพิมพ์ การธนาคาร และธุรกิจการขนส่ง
แนนซี ซินาตรา

| แนนซี ซินาตรา |
| --- | --- |

นักดนตรี
แนนซี แซนดรา ซินาตรา (อังกฤษ: Nancy Sandra Sinatra) เกิดเมื่อวันที่ 8 มิถุนายน ค.ศ. 1940 ในเมืองเจอร์ซี รัฐนิวเจอร์ซีย์ เป็นนักร้อง นักแสดงชาวอเมริกัน เธอเป็นลูกสาวของนักร้อง/นักแสดง แฟรงก์ ซินาตรา กับภรรยาคนแรก แนนซี บาร์บาโต เธอมีผลงานเพลงฮิตที่เป็นเพลงประจำตัวอย่างเพลง "These Boots Are Made for Walkin'" ในปี 1966 สำหรับเพลงดังอื่นเช่น  "Sugar Town", "How Does That Grab You, Darlin'?" และเพลงธีมประกอบภาพยนตร์เจมส์บอนด์ที่ชื่อ "You Only Live Twice"
ในวันครบรอบอายุ 4 ปี ฟิล ซิลเวอร์สและจิมมี แวน ฮูเซน เขียนเพลงที่ชื่อ "Nancy (With the Laughing Face)" ให้พ่อของเธอร้อง
แนนซี ซินาตราเริ่มอาชีพด้วยการร้องเพลงและนักแสดงในต้นคริสต์ทศวรรษ 1960 แต่ในช่วงแรกประสบความสำเร็จเฉพาะในยุโรปและญี่ปุ่น จนเมื่อมีเพลงอันดับ 1 อย่าง "These Boots Are Made for Walkin'" ที่เป็นเพลงยั่ว แต่ให้ความรู้สึกความเป็นธรรมชาติ และเพลงโด่งดังทำให้เธอเป็นสัญลักษณ์ของหญิงสไตล์ โก-โกบูต ภาพคลิปของเพลงนี้เป็นภาพซินาตรากับทรงผมฟูใหญ่กับหญิงสาวอีก 6 คนนุ่งสั้น แบบโก-โกบูต ใส่มินิสเกิร์ต เพลงนี้เขียนโดยลี ฮาเซิลวูด และโปรดิวซ์ด้วย ซึ่งเขาร่วมทำงานกับซินาตราในอีกหลายเพลงฮิตที่เป็นเพลงคู่ รวมถึงเพลง "Some Velvet Morning" และในปี 1966 และ 1967 ซินาตรา มีเพลงฮิต 13 เพลงบนชาร์ตเพลง ซึ่งทั้งหมดเรียบเรียงและมีคอนดักเตอร์คือ บิลลี สเตรนจ์
ในปี 1967 เธอได้ร้องเพลงคู่กับพ่อของเธอ ซึ่งถือเป็นเพลงอันดับ 1 เพลงที่ 2 ของเธอ ชื่อเพลง "Somethin' Stupid" เธอยังได้ร่วมแสดงกับเอลวิส เพรสลีย์ ในภาพยนตร์ Speedway
แนต เทอร์เนอร์

แนทแธนเนียล "แนต" เทอร์เนอร์ (อังกฤษ: Nathaniel "Nat" Turner; 2 ตุลาคม ค.ศ. 1800 — 11 พฤศจิกายน ค.ศ. 1831) เป็นทาสชาวอเมริกันซึ่งนำการกบฏของทาสในรัฐเวอร์จิเนีย เมื่อวันที่ 21 สิงหาคม ค.ศ. 1831 ซึ่งทำให้คนผิวขาวเสียชีวิต 56 คน และคนผิวดำเสียชีวิตมากกว่า 55 คน นับเป็นจำนวนผู้เสียชีวิตมากที่สุดที่เกิดขึ้นในการกบฏหนึ่งครั้งก่อนหน้าสงครามกลางเมืองอเมริกันในสหรัฐอเมริกาตอนใต้ เขาได้ผู้สนับสนุนมาจากเซาท์แธมป์ตันเคาน์ตี รัฐเวอร์จิเนีย เทอร์เนอร์ถูกพิพากษาว่ามีความผิด ถูกตัดสินประหารชีวิต หลังจากนั้น รัฐได้ประหารชีวิตคนผิวดำอีก 56 คน ซึ่งถูกกล่าวหาว่ามีส่วนร่วมกับกบฏทาสของเทอร์เนอร์ คนผิวดำอีกกว่าสองร้อยคนถูกเฆี่ยนตีและถูกสังหารโดยทหารชาวบ้านผิวขาวและม็อบที่ปฏิกิริยาต่อความรุนแรงที่เกิดขึ้น ในรัฐเวอร์จิเนียและรัฐทางใต้อื่น ๆ ได้มีการผ่านกฎหมายฉบับใหม่ไม่ให้การศึกษาแก่ทาสและคนผิวดำอิสระ จำกัดสิทธิในการชุมนุมและสิทธิพลเมืองแก่อิสรชนผิวดำ และกำหนดให้พระสอนศาสนาผิวขาวประจำอยู่ในการนมัสการพระเจ้าของคนผิวดำ
ชีวิตช่วงต้น

แรกเกิด เจ้านายของเทอร์เนอร์บันทึกไว้เฉพาะเพียงชื่อเท่านั้น แนต ถึงแม้ว่าเขาอาจมีนามสกุลอยู่ภายใต้ชุมชนทาส ตามการปฏิบัติโดยทั่วไปในยุคนั้น คนผิวขาวมักจะเรียกถึงเขาโดยนามสกุลของเจ้านาย ซามูเอล เทอร์เนอร์ วิธีปฏิบัติดังกล่าวได้รับการใช้ต่อมาโดยนักประวัติศาสตร์ เทอร์เนอร์ทราบเพียงเล็กน้อยเกี่ยวกับภูมิหลังของบิดาเท่านั้น ผู้ซึ่งเชื่อว่าสามารถหลบหนีจากการเป็นทาสได้เมื่อเทอร์เนอร์ยังเป็นเด็กชาย เทอร์เนอร์อาศัยอยู่ใกล้ชิดกับย่าของเขา บริดเจ็ท ซึ่งเป็นทาสของซามูเอลอีกเช่นกัน ส่วนยายของเทอร์เนอร์เป็นหนึ่งใน Coromantee จากกานาในปัจจุบัน กลุ่มซึ่งเป็นที่รู้จักกันว่าเคยก่อกบฏทาสมาแล้ว เธอถูกจับตัวได้ในแอฟริกาขณะอายุได้ 13 ปี และถูกส่งตัวมาจากอเมริกา
เทอร์เนอร์ใช้ชีวิตในเซาท์แธมป์ตันเคาน์ตี รัฐเวอร์จิเนีย เขตที่อยู่อาศัยของคนผิวดำ
แนนซี วอล์กเกอร์ บุช เอลลิส

| แนนซี วอล์กเกอร์ บุช เอลลิส |
| --- | --- |
เกิด: 4 กุมภาพันธ์ พ.ศ. 2469 มิลตัน, แมสซาชูเซตส์
เสียชีวิต: 10 มกราคม พ.ศ. 2564 (94 ปี)
การศึกษา: Vassar College
คู่สมรส: อเล็กซานเดอร์ บี. เอลลิส II (1946-1989, เสียชีวิต) มีลูก 4 คน
บุตร: จอห์น เพรสคอตต์ เอลลิส (เกิด 1948) อเล็กซานเดอร์ เอลลิส III (เกิด 1949) แนนซี วอล์กเกอร์ เอลลิส แบล็ก โจเซียห์ เวียร์ เอลลิส
บิดามารดา: เพรสคอตต์ บุช โดโรธี วอล์กเกอร์
ญาติ: จอร์จ เอช. ดับเบิลยู. บุช และ วิลเลียม เอช. ที. บุช (พี่ชาย) จอร์จ ดับเบิลยู บุช, นีล แมลลัน บุช, มาร์วิน พี. บุช, บิลลี บุช, โจนาธาน เอส. บุช และ จอห์น เอลลิส "เจบ" บุช (หลานชาย) โดโรธี บุช คอช (หลานสาว)  บาร์บารา บุช (น้องสะใภ้)
แนนซี วอล์กเกอร์ บุช เอลลิส (อังกฤษ: Nancy Walker Bush Ellis, 4 กุมภาพันธ์ พ.ศ. 2469 - 10 มกราคม พ.ศ. 2564) เป็นน้องสาวของอดีตประธานาธิบดีสหรัฐอเมริกาคนที่ 41 จอร์จ เอช. ดับเบิลยู. บุช และเป็นอาของอดีตประธานาธิบดีสหรัฐอเมริกาคนที่ 43 จอร์จ ดับเบิลยู. บุช และ อดีตผู้ว่าการรัฐฟลอริดา เจบ บุช บิดามารดาของเธอคือ เพรสคอตต์ บุช (1895–1972) และโดโรธี วอล์กเกอร์ บุช (1901–1992) ปัจจุบันเธออาศัยอยู่ในนครบอสตัน
แถวลำดับขนาดใหญ่มาก

| --- | --- |

ชื่ออื่น: แถวลำดับขนาดใหญ่มาก VLA
การตั้งชื่อตาม: คาร์ล แจนสกี, ขนาด, อาร์เรย์ของเสาอากาศ
ส่วนหนึ่งของ: NRAO VLA Sky Survey
ที่ตั้ง: ซอโคร์โร, รัฐนิวเม็กซิโก, สหรัฐ
พิกัด: 34°04′43″N 107°37′04″W﻿ / ﻿34.07861°N 107.61778°W﻿ / 34.07861; -107.61778
องค์กร: National Radio Astronomy Observatory
ความสูง: 2,124 เมตร (6,969 ฟุต)
ความยาวคลื่น: 0.6 cm (50 GHz) – 410 cm (73 MHz)
สร้างเมื่อ: 1973–1980
ชนิดของกล้อง: กล้องโทรทรรศน์วิทยุ วิทยุอินเทอร์เฟอโรเมทรี
ความละเอียดเชิงมุม: 120 ±80 milliarcsecond
พื้นที่สังเกตการณ์: 13,250 ตารางเมตร (142,600 ตารางฟุต)
เว็บไซต์: science.nrao.edu/facilities/vla/
ที่ตั้งของแถวลำดับขนาดใหญ่มากของคาร์ล จี. แจนสกี
แถวลำดับขนาดใหญ่มากของคาร์ล จี. แจนสกี (อังกฤษ: Karl G. Jansky Very Large Array) หรือ VLA เป็นกล้องโทรทรรศน์วิทยุที่ตั้งอยู่บนที่ราบแห่งซาน ออกัสติน รัฐนิวเม็กซิโก สหรัฐอเมริกา ตั้งอยู่ห่างจากเมืองซอโคร์โร ไปทางทิศตะวันตก 80 กิโลเมตร
VLA ประกอบด้วยจานรับสัญญาณโทรทรรศน์วิทยุ จำนวน 27 จาน เรียงเป็นรูปตัว Y แต่ละจานมีขนาดเส้นผ่าศูนย์กลาง 25 เมตร หนัก 209 เมตริกตัน เมื่อจานทั้ง 27 จานทำงานพร้อมกัน สามารถเปรียบเทียบได้กับกล้องโทรทรรศน์วิทยุเดี่ยวที่มีขนาดเส้นผ่าศูนย์กลาง 36 กิโลเมตร
รัฐสภาสหรัฐอนุมัติงบประมาณจัดสร้าง VLA เมื่อเดือนสิงหาคม พ.ศ. 2515 จานรับสัญญาณจานแรกเริ่มติดตั้งเมื่อเดือนกันยายน พ.ศ. 2518 แล้วเสร็จทั้งระบบเมื่อ พ.ศ. 2523 ใช้งบประมาณก่อสร้าง 78.5 ล้านดอลลาร์สหรัฐ
VLA เป็นสถานที่ถ่ายทำภาพยนตร์เรื่อง 2010: The Year We Make Contact (สร้างจากนิยาย 2010 จอมจักรวาล (2010: Odyssey Two) ของอาร์เทอร์ ซี. คลาร์ก) ปี พ.ศ. 2525 และภาพยนตร์เรื่อง Contact (ชื่อไทย: อุบัติการณ์สัมผัสห้วงเวลา จากนิยายของ คาร์ล เซแกน) ปี พ.ศ. 2540
ดูเพิ่ม

แถวลำดับเส้นฐานยาวมาก (VLBA)
หอดูดาวลาซียา
แหล่งข้อมูลอื่น

NRAO VLA - เว็บไซต์ทางการ
Photo from Astronomy Picture of the Day
แนต ไฟลเชอร์

| แนต ไฟลเชอร์ |
| --- | --- |
แนต ไฟลเชอร์ ใน พ.ศ. 2479
เกิด: 3 พฤศจิกายน พ.ศ. 2430 นครนิวยอร์ก สหรัฐ
เสียชีวิต: 25 มิถุนายน พ.ศ. 2515 (85 ปี) แอตแลนติกบีช สหรัฐ
อาชีพ: สื่อมวลชนด้านมวยสากล
แนต ไฟลเชอร์ (อังกฤษ: Nat Fleischer) เป็นอดีตสื่อมวลชนในแวดวงมวยสากลระดับโลก และบรรณาธิการบริหารนิตยสารเดอะริง รวมถึงเป็นผู้ก่อตั้งสถาบันเดอะริง ซึ่งถือว่าเป็นสถาบันมวยสากลอาชีพระดับโลกสถาบันแรก
เอ็มแรป

คูการ์ เอชอี เอ็มแรป ขณะทดสอบในเดือนมกราคม ค.ศ. 2007 ด้วยทุ่นระเบิด
รถหุ้มเกราะต้านทานทุ่นระเบิดและซุ่มโจมตี (อังกฤษ: Mine-Resistant Ambush Protected) หรือ เอ็มแรป (อังกฤษ: MRAP; /ˈɛmræp/ em-rap) เป็นคำที่ใช้เรียกยานพาหนะทางยุทธวิธีขนาดเบาของกองทัพสหรัฐ ซึ่งผลิตขึ้นโดยเป็นส่วนหนึ่งของโครงการเอ็มแรป ที่ออกแบบมาให้ทนต่อการโจมตีของระเบิดแสวงเครื่อง (IED) และการซุ่มโจมตีโดยเฉพาะ โครงการเอ็มแรปของกระทรวงกลาโหมสหรัฐได้เริ่มขึ้นใน ค.ศ. 2007 เพื่อตอบสนองต่อภัยคุกคามที่เพิ่มขึ้นของระเบิดแสวงเครื่องในช่วงสงครามอิรัก ตั้งแต่ ค.ศ. 2007 ถึง ค.ศ. 2012 โครงการเอ็มแรปได้กรีธาพลยานพาหนะดังกล่าวมากกว่า 12,000 คันในสงครามในอิรัก ตลอดจนสงครามในอัฟกานิสถาน
การผลิตยานพาหนะเอ็มแรปได้สิ้นสุดลงอย่างเป็นทางการใน ค.ศ. 2012 ตามด้วยยานพาหนะเอ็มแรปสำหรับทุกสภาพภูมิประเทศ (เอ็ม-เอทีวี) โดยใน ค.ศ. 2015 ออชคอชคอร์ปอเรชันได้รับสัญญาให้สร้างออชคอช แอล-เอทีวี ในฐานะยานยนต์เบาทางยุทธวิธีร่วม ซึ่งเป็นยานพาหนะที่ทนทานต่อทุ่นระเบิดที่เบากว่า เพื่อแทนที่ฮัมวีในบทบาทการรบ และเสริมเอ็ม-เอทีวี
ประวัติ

ยานยนต์หุ้มเกราะขนาดเบาที่ออกแบบมาเพื่อต้านทานทุ่นระเบิดโดยเฉพาะ ได้รับการแนะนำครั้งแรกในยานพาหนะพิเศษในคริสต์ทศวรรษ 1970 โดยกองทัพบกโรดีเชีย และได้รับการพัฒนาเพิ่มเติมโดยผู้ผลิตในประเทศแอฟริกาใต้ โดยเริ่มใน ค.ศ. 1974 ด้วยรถลำเลียงพลหุ้มเกราะ (APC) ฮิปโป ขั้นตอนแรกในกองกำลังป้องกันแอฟริกาใต้เป็นบอสวาร์ก ซึ่งเป็นอูนิมอกที่ติดตั้งถังเบี่ยงเบนทุ่นระเบิดบนแชสซีเพื่อปกป้องลูกเรือ ต่อมาคือยานพาหนะที่สร้างขึ้นโดยเฉพาะรุ่นแรก ได้แก่ ฮิปโปและประเภทเบาอื่น ๆ พวกมันมีตัวถังรูปตัววีหุ้มเกราะโดยพื้นฐานแล้วติดตั้งบนแชสซีรถบรรทุก ส่วนรุ่นต่อไปเป็นตัวแทนโดยบัฟเฟล ซึ่งเป็นแชสซีอูนิมอกที่มีห้องคนขับที่มีการป้องกันทุ่นระเบิด และห้องลูกเรือที่มีการป้องกันทุ่นระเบิดติดตั้งอยู่ ยานพาหนะรุ่นแรก ๆ เหล่านี้ทำงานได้ดี แต่แชสซีนั้นบรรทุกเกินพิกัดและไม่คล่องตัวเมื่อขับทางขรุขระ ส่วนรถหุ้มเกราะทหารราบแคสเปอร์ได้รับการพัฒนาสำหรักองกำลังป้องกันแอฟริกาใต้หลัง ค.ศ. 1980 นี่เป็นแรงบันดาลใจสำหรับโครงการเอ็มแรปอเมริกัน และพื้นฐานสำหรับยานพาหนะบางรายการของโครงการ
ใน ค.ศ. 2004 ทีเอสจี/เอฟพีไอ คูการ์ได้รับการออกแบบโดยทีมสหรัฐ ที่นำโดยสหราชอาณาจักร ตามข้อกำหนดของเหล่านาวิกโยธินสหรัฐ ซึ่งกลายเป็นจุดเริ่มต้นที่เปิดตัวโครงการเอ็มแรป เนื่องจากในสหรัฐมีโรงงานเหล็กกล้า "คุณภาพเกราะ" เพียงสองแห่งเท่านั้น ได้แก่ บริษัทออริกอนสตีลมิลส์ และบริษัทอินเตอร์เนชันแนลสตีลกรุป (ปัจจุบันเป็นส่วนหนึ่งของบริษัทอาร์เซลอร์มิททาลของอินเดีย) ซึ่งมีคุณสมบัติในการผลิตเกราะเหล็กกล้าสำหรับกระทรวงกลาโหมสหรัฐ โดยได้เจรจาเพื่อให้แน่ใจว่ามีเหล็กเพียงพอเพื่อให้ทันต่อการผลิต
ประวัติ > โครงการเอ็มแรป

โครงการเอ็มแรปของกองทัพสหรัฐ ได้รับแจ้งจากการบาดเจ็บล้มตายของสหรัฐจากระเบิดแสวงเครื่องในช่วงสงครามอิรัก
มีการออกแบบยานพาหนะจำนวนหนึ่งจากผู้จำหน่ายหลายรายในฐานะส่วนหนึ่งของโครงการเอ็มแรป ยานพาหนะมักจะมีตัวถังรูปตัว "วี" เพื่อเบี่ยงเบนแรงระเบิดจากทุ่นระเบิดหรือระเบิดแสวงเครื่องใต้ตัวรถ ซึ่งจะช่วยปกป้องรถและผู้โดยสาร ทั้งนี้ เอ็มแรปมีน้ำหนัก 14 ถึง 18 ตัน สูง 9 ฟุต (2.7 เมตร) และมีราคาระหว่าง 500,000 ดอลลาร์สหรัฐถึง 1,000,000 ดอลลาร์สหรัฐ
บริษัทต่อไปนี้นำเสนอการออกแบบ:
อาร์เมอร์โฮลดิงส์ (เข้าซื้อกิจการโดยบีเออี ซิสเต็มส์ เมื่อวันที่ 31 กรกฎาคม ค.ศ. 2007)
บีเออี ซิสเต็มส์
ฟอร์ซโพรเทกชัน อิงก์ (FPI)
เจเนอรัลไดนามิกส์แลนด์ซิสเต็มส์ (GDLS)
เจเนอรัลเพอร์เพิสวีฮิเคิลส์ (GPV)
นาวิสตาร์อินเตอร์เนชันแนลมิลิทรีกรุป (IMG)
ออชคอชทรัก
โพรเทกเต็ดวีฮิเคิลอินคอร์ปอเรเต็ด (PVI)
เท็กซ์ตรอนมารีนแอนด์แลนด์ซิสเต็มส์
โดยมีแผนที่จะรวมสถานีอาวุธระยะไกลอย่างโครวส์ II, เกราะต้านระเบิดเจาะเกราะอย่างแฟรกคิต 6 และระบบต่อต้านพลซุ่มยิงอย่างบูมเมอแรงบนเอ็นแรปจำนวนมากในการรบ[ต้องการอ้างอิง]
หมวดยานพาหนะ

ชั้นเอ็มแรปแบ่งออกเป็นสามประเภทตามน้ำหนักและขนาด
หมวดยานพาหนะ > หมวดที่หนึ่ง (เอ็มแรป-เอ็มอาร์ยูวี)

รถหุ้มเกราะต้านทานทุ่นระเบิด (MRUV) มีขนาดเล็กกว่าและเบากว่า โดยออกแบบมาสำหรับปฏิบัติการในเมือง ซึ่งยานพาหนะเอ็มแรปหมวด 1 ที่ได้รับการสั่งซื้อหรือประจำการอยู่ ได้แก่:
บีเออี เคแมน ขับเคลื่อน 4 ล้อ – ได้รับการสั่งซื้อ 2,864 คัน
แหล่งข้อมูลอื่น

Associated Press article about MRAPs in Iraq (9 May 2008)
"United States Marine Corps article". คลังข้อมูลเก่าเก็บจากแหล่งเดิมเมื่อ 2006-02-28.
Global Security
The heavyweights take on ballistics
Billions Needed for New Armored Trucks
Blast Resistant vs Armored
MRAP Technical Manuals
MRAP - on Defense Update.com
International Trucks/Plasan Sasa MRAP
Pentagon balked at pleas from officers in field for safer vehicles (USA Today 7-16-07)
Troops receive their first MaxxPro MRAPs in Iraq (video)
Study Faults Delay of Armored Trucks for Iraq
Austrian Armored MRAP design.
| ด ค กรถหุ้มเกราะต้านทานทุ่นระเบิดและซุ่มโจมตี |
| --- | --- |
 Aravis  Avalon  BMC Amazon  BMC Vuran  บัฟฟาโล  Buffel  Bull  Bushmaster  Caiman  Casspir  Cougar  CSK-181  Dingo  เฟิร์สวิน  GFF4  Golan  Hippo  ILGAZ II 4X4  คามาซไทฟูน  Oshkosh Alpha  Otokar Kale  Otokar Ural  Kaya  Kirpi  KMRAP  L-ATV  Lazar  M1117  มหินทรา เอ็มพีวี-I  Mamba  Marauder  Matador  Mine Protected Combat Vehicle  OFB MPV  Okapi MPV  M-ATV  MaxxPro  MXT-MV  OTT Technologies Puma M36  รีวา  RG Outrider  RG-31  RG-32  RG-33  RG-34  RG-35  Titus  ทารันทูลา เอชเอ็มเอวี  Toofan  Tümosan Pusat  Unibuffel  Unicorn  Ural Typhoon  VP11  VP22  Wer’wolf MKII  ZIL Karatel 
เหล่าเฟิสต์แมกซ์โปรที่ออกสนามในประเทศอิรัก
รถคันสุดท้ายจากประเทศอิรักได้กลับมายังสหรัฐ ซึ่งรถคันนี้ได้มาถึงท่าเรือโบมอนต์ รัฐเท็กซัส เมื่อวันที่ 6 พฤษภาคม ค.ศ. 2012 และได้รับการขนออกจากเรือเมื่อวันที่ 7 พฤษภาคม ค.ศ. 2012
ขบวนอาร์จี-33 ที่ติดตั้งระบบสถานีอาวุธควบคุมระยะไกลทั่วไป (CROWS)
ทหารช่างอเมริกันที่อยู่ข้างกับเอ็มแรปคูการ์ ณ เราะมะฎี ประเทศอิรัก เมื่อ ค.ศ. 2008
อินเตอร์เนชันแนลแมกซ์โปร ซึ่งเป็นเอ็มแรปหมวด 1
เอ็นโดรฟิน

สำหรับความหมายอื่น ดูที่ เอ็นดอร์ฟิน (แก้ความกำกวม)
| เอ็นโดรฟิน |
| --- | --- |
ภาพปกอัลบั้ม พริก
ข้อมูลพื้นฐาน
ที่เกิด:  กรุงเทพ ประเทศไทย
แนวเพลง: ป๊อปร็อก
ช่วงปี: พ.ศ. 2547–2549
ค่ายเพลง: Makerhead, White Music Record ในเครือ GMM GRAMMY

สมาชิก: ธนิดา ธรรมวิมล (ดา) ธนัศม์ อมรมานัส (เบิร์ด) อนุชา บ่อทองคำกุล (เกี้ย) ฐปพล อมรมานัส (บอมบ์)

เว็บไซต์: http://daendorphine1986.gmember.com/  
เอ็นโดรฟิน (อังกฤษ: Endorphine) เป็นวงดนตรีสัญชาติไทย ก่อตั้งเมื่อ พ.ศ. 2545 โดยวงเอ็นโดรฟิน เริ่มต้นจาก เกี้ย อนุชา บ่อทองคำกุล และ บอมบ์ ฐปพล อมรมานัส ตั้งใจที่จะตั้งเป็นวงดนตรี แต่ในขณะนั้นเอง มือเบสของวง ได้ขอออกไปเรียนต่อ จึงได้เชิญ เบิร์ด ธนัศม์ อมรมานัส  มาร่วมวง และไปประกวดตามเวทีต่างๆ ด้วยกัน ทางด้าน ดา ธนิดา ธรรมวิมล ได้เข้าวงเนื่องจากเจอกันที่เวทีที่เซ็นเตอร์พอยท์, สยามสแควร์ จึงชวนเข้ามาร่วมวง โดยในขณะนั้น เกี้ย, บอมบ์ และ เบิร์ด กำลังศึกษาในระดับ มัธยมปลาย ส่วน ดา กำลังศึกษาในระดับ มัธยมศึกษาตอนต้นในตอนแรก บอมบ์ ได้วางแผนเอาไว้ว่า จะมีนักร้องนำเป็นผู้ชาย แต่เมื่อพอได้ยินเสียง จึงรู้สึกได้ว่า ดา เป็นผู้หญิงที่มี 2 ลักษณะในตนเอง คือ หวาน ก็ได้ หรือ ร็อก ก็ได้ จึงทำให้ได้วงที่มีส่วนผสมลงตัวอย่างดี
ประวัติ

ความเป็นมาของชื่อวงเอ็นโดรฟิน ชื่อวงเอ็นโดรฟิน Endorphine เกิดขึ้นจากเป็นความบังเอิญ ในระหว่างที่วงเอ็นโดรฟินกำลังอยู่ในช่วงเดินทางประกวด พวกเขากำลังขับรถไปด้วยกัน แต่พวกเขายังไม่มีชื่อวง ในตอนนั้นระหว่างรถกำลังติดไฟแดงอยู่ แล้วสายตาก็พลันไปเห็นด้านหลังของรถคันข้างหน้า ติดสติกเกอร์ที่เขียนคำว่า "Endorphin" ที่แปลว่า สารเอ็นดอร์ฟิน สารในร่างกายมนุษย์ ที่ผลิตออกมาเพื่อให้เกิดความสุข เมื่อลงความเห็นว่า เป็นชื่อที่มีความหมายดี จึงนำมาตั้งเป็นชื่อวง
โดยเริ่มจากการประกวดตามงานเพลงและงานแสดงเพลงในกรุงเทพมหานคร และได้รับเลือกในการเริ่มวงในค่าย  Bulldog ในปี 2546 มีผลงานและออกอัลบั้มรวมทั้งงานแสดงในปี พ.ศ. 2547 โดยผลงานสุดท้ายในปี 2549 ก่อนแยกวง โดย  ธนิดา ธรรมวิมล หรือ ดา เอ็นโดรฟิน ได้ออกมาทำอัลบั้มเดี่ยว และได้มาอยู่ในค่าย White Music Record ในเครือ GMM GRAMMY
ปี 2545 ดา เบิร์ด  เกี้ย และ บอมบ์ ได้ฟอร์มวง เอ็นโดรฟินขึ้นมา
ปี 2546 เอ็นโดรฟินได้เซ็นสัญญาเข้าค่าย Bulldog เครือ GMM GRAMMY
ปี 2547 เอ็นโดรฟิน ก้าวเข้าสู่วงการบันเทิงอย่างเต็มภาคภูมิด้วยการออก อัลบั้มที่ 1 อัลบั้มพริก เปิดตัวด้วยเพลง "เพื่อนสนิท" ที่โด่งดังจนแจ้งเกิดให้วง เอ็นโดรฟิน
ปี 2549 อัลบั้มที่ 2 อัลบั้ม สักวา49 จากนั้นวงเอ็นโดรฟินได้แยกวง
ปี 2550 อัลบั้มที่ 3 อัลบั้ม ภาพลวงตา เป็นอัลบั้มแรกที่เปิดตัว ดา เอ็นโดรฟิน ในฐานะศิลปินเดี่ยว
ปี 2551 อัลบั้มที่ 4 อัลบั้ม Sound about  และ  ดา เอ็นโดรฟิน ได้จัดคอนเสิร์ตใหญ่ครั้งแรกในชีวิต สร้างปรากฏการณ์บัตรหมดตั้งแต่เปิดขายทาง Thai ticket major จัดขึ้นวันที่31 พฤษภาคม ถึง 1 มิถุนายน ณ อินดอร์ สเตเดียมหัวหมาก
ปี 2552 อัลบั้มที่ 5 อัลบั้ม แสนแสบ และ คอนเสิร์ตใหญ่ครั้งที่ 2 จัดขึ้นวันที่ 14 พฤศจิกายน ณ อินดอร์ สเตเดียมหัวหมาก
ปี 2553 ดา เอ็นโดรฟินได้จัด WORLD TOUR ที่ประเทศสหรัฐอเมริกา ใน 5 รัฐใหญ่ทั่วประเทศ ในชื่อ Da Endorphine Made in USA.
ปี 2554 อัลบั้มที่ 6 อัลบั้ม ดอกไม้ไฟ  และ  คอนเสิร์ตใหญ่ครั้งที่ 3 Green concert หมายเลข14 Da&The Idols unbreak my heart  จัดขึ้นวันที่ 23-24 กรกฎาคม ณ รอยัล พารากอน ฮอลล์ สยามพารากอน
ปี 2555 คอนเสิร์ตใหญ่ครั้งที่ 4 Da Endorphine Magic of the night concert ณ อิมแพ็ค อารีน่า เมืองทองธานี  และ ดา เอ็นโดรฟินได้จัด WORLD TOUR ที่ประเทศอังกฤษ ในชื่อ Da Endorphine live in LONDON
สมาชิก

ธนิดา ธรรมวิมล (ดา) – ร้องนำ
ธนัศม์ อมรมานัส (เบิร์ด) – เบส
อนุชา บ่อทองคำกุล (เกี้ย) – กีตาร์
ฐปพล อมรมานัส (บอมบ์) – กลอง
ผลงาน

| ผลงานเพลงของเอ็นโดรฟิน |
| --- | --- |
สตูดิโออัลบั้ม: 2
อัลบั้มรวมเพลง: 1
ผลงาน > สตูดิโออัลบั้ม

| ชื่ออัลบั้ม | รายละเอียด | รายชื่อเพลง |
| --- | --- | --- |
| พริก |  ออกจำหน่าย: 8 มิถุนายน พ.ศ. 2547 |  เพื่อนสนิท  สิ่งสำคัญ  ขอหนึ่งวัน  โอ โอ๊ะ โอ้ย  อย่าทำแบบนี้  พริกขี้หนู  ดอกราตรี  ไม่รีบร้อน  จินตนาการ  เพราะเธอ |
| สักวา |  ออกจำหน่าย: 21 ตุลาคม พ.ศ. 2548 |  สักวาปากหวาน  เมื่อเขามา...ฉันจะไป  น้ำเต็มแก้ว  จากหนึ่งถึงล้าน  อย่าทำให้ฟ้าผิดหวัง  อย่าซื้อใจฉันด้วยหนังจระเข้  กลัวเธอจะผิดหวัง  เหลียวหลังแลหน้า  พลาด  เหมือนเดิมอยู่ไหม |
ผลงาน > อัลบั้มรวมเพลง

| ชื่ออัลบั้ม | รายละเอียด | รายชื่อเพลง |
| --- | --- | --- |
| The Best of The Best Endorphine Love Issue |  ออกจำหน่าย: 27 มิถุนายน พ.ศ. 2549 |  สิ่งสำคัญ  น้ำเต็มแก้ว  เพื่อนสนิท  อย่าทำให้ฟ้าผิดหวัง  พรุ่งนี้ไม่สาย  น่ารัก  เธอบอกให้ลืม  เมื่อเขามา...ฉันจะไป  ดอกราตรี  พลาด  อย่าทำแบบนี้  ไม่รักดี  ดาวกระดาษ |
ผลงาน > อัลบั้มเดี่ยว > อัลบั้ม: ภาพลวงตา (ดา) 7 มกราคม 2550

สิ่งที่ฉันเรียนรู้
คืนข้ามปี
ภาพลวงตา
วน
รุ่งอรุณ
ที่เห็นและเป็นอยู่
สีสันของความต่าง
คำขอสุดท้าย
แล้วเราจะพบกันใหม่
รักษาสิทธิ์
ผลงาน > อัลบั้มเดี่ยว > อัลบั้ม: Sound About... (ดา) 29 มกราคม 2551

ได้ยินไหม
วันใหม่
อย่าบอกว่าไม่มีใคร
ชีวิตนี้สั้นจะตาย
ดูแลเขาให้ดีดี
รักจะนำทาง
หายเหนื่อย
ไปไม่ไกล แค่ไม่นาน
รักครั้งใหม่
การเดินทางที่แสนพิเศษ
ผลงาน > อัลบั้มเดี่ยว > อัลบั้ม: แสนแสบ... (ดา) 29 ตุลาคม 2552

แสบ
จุดเริ่มต้นของจุดจบ
ขอบใจ..แต่ไม่เอา
เรื่องน่าเบื่อ
จะรักก็รัก
คำท้า
ครั้งหนึ่ง..เราเคยรักกัน
หากไม่มีวันพรุ่งนี้
Move and turn around
อดีตของฉัน..ปัจจุบันของเรา
หญิงไทย
อยากได้ยินว่ารักกัน (Bonus track)
ผลงาน > อัลบั้มเดี่ยว > อัลบั้ม: ดอกไม้ไฟ... (ดา) 25 สิงหาคม 2554

ไม่ขอก็จะให้
ดาราพาเหรด
เรื่องของเรา
เข้าใจฉันไหม Featuring ตู่ ภพธร
ถึงเวลาฟัง
ง่ายไปมั้ง
นะ
โชคดีในโชคร้าย
แค่บางครั้ง
ดอกไม้ไฟ
ผลงาน > อัลบั้มที่ร่วมงานด้วย

| --- | --- |
 อัลบั้ม: Replay 1 ไม่รักดี  เรามีเรา:  อัลบั้ม: Replay 2 เธอบอกให้ลืม  ดาวกระดาษ
 อัลบั้ม: เพลงประกอบภาพยนตร์ วัยอลวน4 ตั้ม & โอ๋ Return น่ารัก:  อัลบั้ม: เพลงประกอบละคร พรุ่งนี้ไม่สายที่จะรักกัน พรุ่งนี้ไม่สาย (ต้นฉบับ ทาทา ยัง)  ยิ่งใกล้เหมือนยิ่งไกล
 อัลบั้ม: Sleepless Society 2 ไม่ต้องรู้ว่าเราคบกันแบบไหน:  อัลบั้ม: FEEL GOOD GREATEST HITS ไม่รู้จักฉันไม่รู้จักเธอ
 อัลบั้ม: RISE (RETROSPECT) ร้องให้พอ:  อัลบั้ม: PLUS (เสก โลโซ) ไม่ใช่ฉันใช่ไหม
 อัลบั้ม: เพลงประกอบละคร 4 หัวใจแห่งขุนเขา ให้รักเดินทางมาเจอกัน อัลบั้ม: เพลงประกอบละคร พระจันทร์ลายพยัคฆ์ ไม่ใครก็ใคร อัลบั้ม เพลงประกอบภาพยนตร์ รัก 7 ปี ดี 7 หน อยากรัก ต้องไม่กลัวคำว่าเสียใจ เก็บถาวร 2012-10-28 ที่ เวย์แบ็กแมชชีน:
ผลงาน > อัลบั้มที่ร่วมงานด้วย > เพลงประกอบโฆษณา 50 ปี TOYOTA

ยิ่งรู้จักยิ่งรักเธอ
ผลงาน > อัลบั้มที่ร่วมงานด้วย > อัลบั้มรวมเพลงฮิต

อัลบั้ม ON DA WAY
พรีเซนเตอร์โฆษณา

M-150 ไม่มีลิมิตชีวิตเกินร้อย
YAMAHA MIO
PIONEER
PEPSI ดนตรี เต็มที่ด้วยกันได้
BIRDY
LEVI'S CURVE ID สวยในสัดส่วนที่คุณเป็น
M-150 Storm
คอนเสิร์ต

ธนิดา ธรรมวิมล หรือ ดา เอ็นโดรฟิน เป็นศิลปินที่ประสบความสำเร็จในงานเพลงเป็นอย่างสูง รวมถึงคุณภาพที่เต็มเปี่ยมการันตีด้วยรางวัลมากมาย และยังเป็นศิลปินหญิงไม่กี่คนของประเทศไทยที่สามารถจัดคอนเสิร์ตใหญ่ของตัวเองได้หลายครั้งและบัตรขายหมดได้อย่างรวดเร็ว
คอนเสิร์ต > คอนเสิร์ตใหญ่เดี่ยว

Da Endorphine Illusion Concert - 31 พฤษภาคม   1 มิถุนายน 2551  จัดแสดงที่ อินดอร์ สเตเดียม หัวหมาก
นางสาว ดา เอ็นโดรฟิน ไลฟ์ อิน บางกอก (Da Endorphine live in Bangkok concert)  14 พฤศจิกายน 2552  จัดแสดงที่ อินดอร์ สเตเดียม หัวหมาก
Green concert หมายเลข 14 Da and the Idols unbreak my heart concert   23-24 กรกฎาคม 2554  จัดแสดงที่ รอยัล พารากอน ฮอลล์ สยามพารากอน
คอนเสิร์ต Da Endorphine Magic of the night  ณ อิมแพ็ค อารีน่า เมืองทองธานี 23 มิถุนายน 2555
'ทัวร์คอนเสิร์ต ต่างประเทศ'
Da Endorphine made in USA - จัดแสดง 5 เมือง ได้แก่ นิวยอร์ก ซานฟรานซิสโก ดัลลัส บอสตัน และแอลเอ ประเทศสหรัฐอเมริกา 23 ตุลาคม - 3 พฤศจิกายน 2553
Da Endorphine live in LONDON 7 ตุลาคม 2555
Da Endorphine australia tour 2013 จัดแสดง 3 เมือง ได้แก่ Brisbane Melbourne Sydney 2556
'คอนเสิร์ตเดี่ยวพิเศษ'
Da Endorphine Journey of smile concert 13 พฤศจิกายน 2553 (เมืองไทยประกันชีวิต) จัดแสดงที่ Mcc hall the mall bangkapi
Levi's presents Rock your curve id party with DA Endorphine จัดแสดงที่ royal paragon hall 2556
Levi's presents Rock your curve id party with DA Endorphine จัดแสดงที่ central plaza khonkhaen 2556
Levi's presents Rock your curve id party with DA Endorphine จัดแสดงที่ central plaza สุราษฏ์ธานี 2556
คอนเสิร์ต > คอนเสิร์ตพิเศษ

คอนเสิร์ตรำลึกถึงเต๋อ เรวัติฯ ณ อิมแพ็ค อารีน่า เมืองทองธานี
คอนเสิร์ต sleepless society 2
คอนเสิร์ต RISE NOW ศิลปิน เรโทรสเปก
คอนเสิร์ตพี่กับน้องร้องเพลงน้ำเน่า แอม-โบ-ดา ณ หอประชุมใหญ่ มหาวิทยาลัยธรรมศาสตร์ ท่าพระจันทร์
คอนเสิร์ตแบบเบิร์ดเบิร์ด  ณ อิมแพ็คอารีน่า เมืองทองธานี
คอนเสิร์ตแฟนซีแฟนซน ของเบิร์ด ธงไชย รวมศิลปินหลายท่าน เช่น คริสติน่า อากีล่าร์ ,ใหม่ เจริญปุระ ฯลฯ ณ อิมแพ็ค อารีน่า เมืองทองธานี
คอนเสิร์ต สีฟ้า ออน เดอะบีช (seefah on the beach concert) ณ ชายหาดพัทยา
คอนเสิร์ตเบิร์ด ธงไชย WORLD TOUR (USA)
Bangkok music marathon ครั้งที่ 1 ณ อิมแพ็ค อารน่า เมืองทองธานี
มันใหญ่มาก 2 ณ โบนันซ่า เขาใหญ่
มันใหญ่มาก 3 ณ โบนันซ่า เขาใหญ่
มันไก่มาก 1 ณ เขาชนไก่
มันใหญ่มาก 4 ณ โบนันซ่า เขาใหญ่ แขกรับเชิญวงคาราบาว
คอนเสิร์ต Fivelive enter10 concert ณ ไบเทก บางนา
คอนเสิร์ต GTH play it forward ณ สนามกีฬาจุฬาลงกรณ์มหาวิทยาลัย
คอนเสิร์ต ขนนกกับดอกไม้ secret garden ร่วมกับ เบิร์ด ธงชัย
คอนเสิร์ต season of love song 4
มันใหญ่มาก 5 ณ โบนันซ่า เขาใหญ่
รางวัล

ดา เอ็นโดรฟิน ได้รับรางวัลสาขาดนตรีมากมาย อาทิเช่น
รางวัลพระพิฆเณศทองคำพระราชทานจากสมเด็จพระเทพรัตนราชสุดา สยามบรมราชกุมารี (เพลงไทยสากลยอดเยี่ยม เพื่อนสนิท) /พ.ศ. 2547
GRAMMY MUSIC VIDEO 2004
VIRGIN HITZ AWARDS (Hitz 40) 2004
EFM. (The Best Artists) 2004
VIRGIN HITZ AWARDS (เพลงฮิตสุดแห่งปี) 2007
SEED AWARDS (SEED FEMALE ARTIST OF THE YEAR) 2007
STAR ENTERTAINMENT AWARD (นักร้องหญิงยอดนิยม) 2007
SEVEN TEEN CHOICE MUSIC FEMALE ARTIST 2008
SEASON AWARDS ( BEST FEMALE ARTIST OF THE YEAR ) 2008
SIAMDARA STARS PARTY (นักร้องไทยสากลยอดนิยมหญิง) 2008
SEED AWARDS (SEED FEMALE ARTIST OF THE YEAR) 2009
STAR ENTERTAINMENT AWARD (นักร้องหญิงยอดนิยม) 2010
SIAMDARA STARS AWARDS (นักร้องไทยสากลยอดนิยมหญิง) 2010
SEVEN TEEN CHOICE MUSIC FEMALE ARTIST 2010
TV INSIDE HOT AWARDS (ศิลปินHOTแห่งปี) 2010
SEVEN TEEN CHOICE MUSIC FEMALE ARTIST 2010
NINE ENTERTAIN AWARDS (ศิลปินหญิงแห่งปี) 2010
EFM Birthday Fest#2 (เพลงสุดโปรด)
รางวัล Favourite soundtrack ให้รักเดินทางมาเจอกัน เพลงประกอบละคร 4หัวใจแห่งขุนเขา Bang awards 2011
รางวัลนาฏราช เพลงประกอบละครยอดเยี่ยม”ให้รักเดินทางมาเจอกัน” 2011
SEASON AWARDS (BEST FEMALE ARTIST OF THE YEAR) 2012
รางวัลศิลปินหญิงไทยสากลดีเด่นยอดนิยม รางวัลมณีเมขลา 2012
และเธอยังได้รับรางวัลต่าง ๆ อีกมากมาย
แถวลำดับจูดี้

แถวลำดับจูดี้ (อังกฤษ: Judy array) คือแถวลำดับแบบจับคู่ ที่ซับซ้อนและรวดเร็วซึ่งใช้ในการเก็บข้อมูล และค้นหาข้อมูลโดยคีย์ที่เป็นจำนวนเต็มหรือข้อความ
ถึงแม้จะเรียกว่าแถวลำดับจูดี้ แต่จริงๆแล้ว แถวลำดับจูดี้จัดเก็บข้อมูลภายในในรูปแบบ digital trees แต่ API ของ แถวลำดับจูดี้จะมีบริการสำหรับผู้ใช้แบบเดียวกับแถวลำดับ
แถวลำดับจูดี้แบ่งเป็น 3 ประเภท โดยมีการmapข้อมูลดังนี้
| Judy Array Type | key | value |
| --- | --- | --- |
| Judy1 | long | bit |
JudyL: long
| JudySL | string | bit |
แถวลำดับจูดี้ยังถูกเชื่อว่ามีความเสี่ยงต่อการโจมตีให้โครงสร้างข้อมูลใช้งานไม่ได้โดยการให้โครงสร้างข้อมูลทำงานกับข้อมูลที่ทำให้เกิดกรณีที่แย่ที่สุด
Doug Baskins และ Judy น้องสาวของเขา
แถวลำดับจูดี้ถูกคิดขึ้นโดย Doug Baskins และทำให้สำเร็จโดย ฮิวเลตต์-แพคการ์ด (จูดี้คือชื่อของน้องสาวของ Doug Baskins)
ประสิทธิภาพเมื่อเทียบกับ ตารางแฮช แบบ SeparateChaining

การทดสอบถูกทดสอบบน 2GB HP 9000 J5000 workstation running HP-UX 11i at 440 MHz
การเพิ่มข้อมูล
การค้นข้อมูล
การใช้หนวยความจำ